Lisa 1

RMK ja \_\_\_\_\_\_\_ vahelise \_\_.\_\_.2025.a töövõtulepingu nr \_\_\_\_\_\_\_ juurde

Riigihange: RMK Soomaa rahvuspargi külastuskeskuse ekspositsiooni sisuarendus ning interaktiivsed eksponaadid. Viitenumber: 297010

**Lisa 1**

**TEHNILINE KIRJELDUS**

* 1. **Üldinfo**
  2. Tööde teostamise asukoht: Soomaa rahvuspargi külastuskeskus (Kõrtsi-Tõramaa, Põhja-Sakala vald, Viljandimaa, <https://rmk.ee/looduses-liikumine/kuhu-minna/soomaa-rahvuspargi-kulastuskeskus/> .
  3. Töö maht tuleneb Pult OÜ ja LUMIA OÜ poolt koostatud „Soomaa rahvuspargi külastuskeskuse ekspositsioon“ põhiprojektist nr 24-15 (Lisa 1-1).
  4. Eesmärgiks on tellida Soomaa rahvuspargi külastuskeskuse ekspositsiooni sisuarenduse ning interaktiivsete eksponaatide teostus- ja paigaldustööd, samuti tuleb pakkujal paigaldada hankija poolt etteantav tehnika.
  5. **Üldine tehniline kirjeldus**
  6. Pakkujal tuleb teha Soomaa rahvuspargi ekspositsiooni põhiprojektis kirjeldatud ekspositsiooni sisuarendus ning interaktiivsete eksponaatide teostus- ja paigaldustööd, samuti tuleb pakkujal paigaldada hankija poolt etteantav tehnika.
  7. Sisuarenduse ning interaktiivsete eksponaatide nimekiri, kirjeldused, spetsifikatsioon ja kogused on esitatud Lisas 1-1. ekspositsiooni põhiprojektis.
  8. Soomaa rahvuspargi külastuskeskuse ekspositsiooni rajamisele on hankija kaasanud mitmed partnereid: ekspositsiooni mööblitootja, liitreaalsuse looja, kotkatopise valmistaja, see tähendab, et käesoleva hanke pakkujal tuleb koostööd teha eelpool nimetatud tööde teostajatega. Pakkuja kohustuseks on arvestada ja kooskõlastada oma tegevused hankijaga ja teiste partneritega ning ta peab kinni pidama ja sobituma teiste osapoolte tegevuste ja ajakavaga.
  9. Pakkuja peab arvestama ekspositsiooni mööbli paigaldamise ajakavaga ning tagama, et kohtades, kus hilisemalt on keeruline kaableid paigaldada, saavad need veetud õigeaegselt karkasside ja ekspositsiooni mööbli sisse.
  10. Pakkuja annab oma juhiseid ja soovitusi ekspomööblitootjale hooldusluukide ja kinnituslahenduste jaoks. Osapooltel tuleb teha koostööd, et lahendused saaks sobilikud ja oleks praktilist elu arvesse võttes mõistlikud ja kestvad.
  11. Pakkujal tuleb paigaldada elektroonika ja multimeedia seadmed, mille annab Hankija. Lõplik elektroonika, multimeedia seadmete ja nuppude paigaldus saab toimuda tolmuvabas ruumis.
  12. Pakkujal tuleb korraldada kasutaja- ja hoolduskoolitus tellija poolt määratud personalile ning koostada ja üle anda eestikeelsed kasutus- ja hooldusjuhendid tellijale.
  13. Pakkujal tuleb korraldada asjade paigaldusel tekkinud prahi ja pakendite koristamine ning äravedu.
  14. Tarnitavad esemed ja tooted peavad olema võimalikult pika kasutusea ja vastupidavusega ning võimalikult kulumis- ja vandaalikindlad. Olles sobilikud ja vastupidavad avalikuks ja sagedaseks kasutuseks.
  15. Kõik materjalid peavad vastama Euroopa Liidus nõutavatele sertifikaatidele, mida kasutatakse vastavas keskkonnas.
  16. Pakkumuses tuleb arvestada kõikide tööde ja abitööde teostamisega, mis on vajalikud käesolevas tehnilises kirjelduses ja selle lisades kirjeldatud eesmärgi täitmiseks. Asjade transpordi, paigaldamise ja garantiiteenuse maksumus tuleb arvestada asjade maksumuses. Hankija ei tasu eraldi transpordi, paigalduse ja garantii eest.
  17. Tööd teostada vastavalt projektile.
  18. Käesolevas lähteülesandes sätestamata tingimustes ja nõuetes juhindub Pakkuja kehtivatest normidest, Heast Tavast, oma kogemustest ja professionaalsusest.
  19. Hankedokumentides kirjeldatud eesmärgi täitmiseks vajalike tööde mahtude määramine on Pakkuja kohustus. Juhul kui Hankedokumentide või selle lisades on esitatud konkreetsed tööde mahud, tuleb lugeda neid informatiivseteks ning Pakkumuses tuleb arvestada tegelike vajalike tööde mahtudega.
  20. Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt tegelikust olukorrast ja seisundist. Hankija eeldab, et Pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on Pakkuja risk. Pakkuja vastutab, et töömaal või selle läheduses asuv Hankijale või kolmandatele isikutele kuuluv vara oleks säilitatud ja kaitstud Pakkuja poolt tehtavast tööst põhjustatud võimaliku hävitamise või vigastamise eest. Pakkuja poolt tööde elluviimise käigus põhjustatud vara igasuguse vigastamise või kahjustamise korral tuleb Pakkujal taastada sobivalt ja vastuvõetavalt vara esialgne olukord või asendada see uuega ning katta sellega seonduvad kulud. Pakkujal tuleb taastada kogu tööde elluviimise käigus hävinenud või kahjustatud vara ning ta vastutab selle eest, et kõik paigaldatu, ehitatu ja rekonstrueeritu oleks kaitstud määrdumise, vigastuste või hävimise eest kogu projekti elluviimise perioodil kuni tööde üleandmiseni tellijale.
  21. Tööde tähtaeg: Asjad peavad olema paigaldatud ja töö teostatud hiljemalt 14.11.2025. Lepingu kehtivusaeg 30.11.2025.

1. **Garantii** 
   1. Ekspositsioonile ja kõikidele hanke mahus olnud töö osadele peab kehtima vähemalt 3- aastane garantii. Garantii tingimustes peab arvestama asjaoluga, et ekspositsiooniga tutvub aastas vähemalt 20 000 külastajat ning suure osa eksponaatide olemusest tulenevalt loetakse nende sihipäraseks kasutuseks muuhulgas intensiivne füüsiline kasutus, sh katsumine, peale ronimine jne.
   2. Garantiiaeg hakkab kehtima pärast tööde vastuvõtmist tellija poolt (peale üleandmise-vastuvõtmise akti allakirjutamist).
   3. Garantiiaja jooksul kohustub pakkuja muu hulgas teostama asjade tehnilised hooldustööd ja teostama vajalikud reguleerimised pärast asjade kasutuselevõttu tellija poolt.
   4. Garantiiremondi kestus ei tohi ületada 15 kalendripäeva
2. **Objektiga tutvumine**
   1. Soomaa rahvuspargi külastuskeskusega tutvumiseks leppida objekti ülevaatamise ajas kokku tel. +372 5261247 (Katrin Aavik)
   2. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
   3. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule, tootmisviisile, märgisele või vastavushindamisasutuse väljastatud katsearuandele või tõendile, tuleb lugeda selliselt, et see on täiendatud märkega „või sellega samaväärne“ (RHS § 88 lg-d 5-6, § 89 lg 2, 114 lg-d 5-7).
   4. Hankija aktsepteerib objektiivsetel põhjustel muid asjakohaseid tõendeid, kui pakkuja tõendab hankijale vastuvõetaval viisil, et pakutav asi, teenus või ehitustöö vastab konkreetse märgise või hankija esitatud nõuetele, välja arvatud juhul, kui hankija nõutud märgis, samaväärne märgis või konkreetse või samaväärse vastavushindamisasutuse väljastatud katsearuanne või muu tõend on seaduse alusel eelduseks asja, teenuse või ehitustöö pakkumiseks turul (RHS § 114 lg 7).

Lisad:

Lisa 1-1 – Pult OÜ ja LUMIA OÜ poolt koostatud „Soomaa rahvuspargi külastuskeskuse ekspositsioon“ põhiprojektist nr 24-15